|  |  |
| --- | --- |
| Numri i lëndës: | 2023:268974 |
| Datë: | 14.02.2024 |
| Numri i dokumentit: | 05329001 |

**P.nr.3810/23**

**NË EMËR TË POPULLIT**

**GJYKATA THEMELORE NË PRISHTINË - DEPARTAMENTI I PËRGJITHSHËM, DIVIZIONI PENAL,** gjyqtarja e vetme gjykuese Anita Krasniqi Prenaj, me sekretaren juridike Fexhrie Tashevci, në lëndën penale kundër të akuzuarit A. C., për shkak të veprës penale- Posedimi i paautorizuar i narkotikëve substancave psikotrope ose analoge nga neni 269 par 2 të KPRK-së, duke vendosur lidhur me kërkesën e Prokurorisë Themelore në Prishtinë PP.II.nr.1663/23 të dt. 29.11.2023, për dhënien e urdhrit ndëshkimor më datë 14.02.2024, mori këtë:

**A K T GJ Y K I M**

**PRANOHET** kërkesa e Prokurorisë Themelore në Prishtinë **-** Departamenti i Përgjithshëm, PP.II.nr 1663/23 të dt. 29.11.2024., gjykata jep këtë:

**URDHËR NDËSHKIMOR**

**I akuzuari:**

**A. C.**,nga babai Z. , i lindur me dt. ... në P... jeton në Rr. “E... Z...” pn , me numër personal ..., shqiptar - Shtetas i Republikës së Kosovës.

**ËSHTË FAJTOR**

**Sepse:**

Më dt. 03.02.23 rreth orës 16,00 në P... rr A... R..., i pandehuri pa autorizim ka poseduar substancë narkotikë në atë mënyrë që zyrtarët policor gjatë patrullimit në lokacionin e lartcekur kanë hasur në të pandehurin i cili ishte duke konsumuar një cigare me substancë narkotike, dhe pas legjitimimit i kanë gjetur edhe një qese të vogël me substancë narkotike me ç’ rast, sipas raportit të ekspertimit të Agjencisë së Kosovës për Forenzikë dëshmia 1. Një qese letre e mbyllur që përmban një cigare të përdorur me substancë bimore me ngjyrë të gjelbër ka peshë neto 0.55 gram dhe një cigare të përdorur që përmban substancë bimore ngjyrë e gjelbër, kanabis (Marihuanë) e cila përmban tetrahiderkanabionol (THC)pesha neto e përgjithshme 0.35=0.0001 gram, dëshmia #1 dhe#1.1 pesha neto e përgjithshme 0.90=0.0001 gram

**Me këtë ka kryer veprën penale** Posedimi i paautorizuar i narkotikëve substancave psikotrope ose analoge nga neni 269 par 2 të KPRK-së

Andaj gjykata-konform dispozitave të neneve 4, 38, 43, 69 të KPRK-së, si dhe nenit 364 e 495 të KPPRK-së, i shqipton:

**DËNIM ME GJOBË**

I akuzuari **A. C.** dënohet me gjobë në shumë prej 400 **€ (katërqind euro)**, të cilin mund ta paguaj me dy (2) këste, në afatin ligjor nga dita e plotfuqishmërisë së këtij aktgjykimi.

Nëse personi i dënuar nuk dëshiron ose nuk mund të paguaj gjobën, gjykata do t’ia zëvendësoj dënimin me gjobë në dënim me burgim, duke ia llogaritur 1 (një) ditë burgim, me 20 € të gjobës.

Obligohet i akuzuari që të paguaj shpenzimet e procedurës penale dhe atë në emër të paushallit gjyqësor shumën prej 30 €, dhe në emër të kompensimit të viktimave të krimit shumën prej 20 €, të gjitha në afat prej 15 ditësh nga dita e plotfuqishmërisë së këtij aktgjykimi.

Konfiskohet një qese letre e mbyllur që përmban një cigare të përdorur me substancë bimore me ngjyrë të gjelbër me 0.55 gram dhe një cigare e përdorur që përmban substancë bimore ngjyrë e gjelbër, kanabis (Marihuanë) pesha neto e përgjithshme 0.35=0.0001 gram, dëshmia #1 dh e#1.1 pesha neto e përgjithshme 0.90=0.0001 gram

**A r s y e t i m**

Prokuroria Themelore në Prishtinë **-** Departamenti i përgjithshëm, ka paraqitur aktakuzën, PP.II.nr 1663/23 të dt. 29.11.23., kundër të pandehurit **A. C.** për shkak të veprës penale – Posedimi i paautorizuar i narkotikëve substancave psikotrope ose analoge nga neni 269 par 2 të KPRK-së

Gjyqtarja e çështjes me rastin e shqyrtimit paraprak të çështjes, konform nenit 493 të KPPK-së, gjeti se janë plotësuar kushtet nga neni 495 të KPPK-së, dhe pranoi kërkesën për dhënien e urdhrit ndëshkimor si në dispozitiv të këtij aktgjykimi.

Kjo gjykatë konsideron se nga provat e bashkangjitura në shkresat e lëndës, siç janë: Raporti i ekspertimit me nr. referues AKF 2023-2785/23-2623 dt. 04.10,23 Vërtetimi mbi sekuestrimin e përkohshëm të sendeve dhe lista e dëshmive dt. 03 02 2023, foto dokumentacioni si dhe shkresat e tjera të lëndës, vërtetohet se ekziston dyshimi i bazuar mirë se i akuzuari e ka kryer veprën penale për të cilën akuzohet.

Vendimi mbi shpenzimet e procedurës penale për paushallin gjyqësor u morë në kuptim të nenit 449 par. 1 dhe par. 2 pika 2.6 të KPPK-së.

Vendimi mbi obligimin e të akuzuarit që t’i paguajë shpenzimet në emër të viktimave u morë konform nenit 39 par.3 pika 3.1 të Ligjit për kompensimin e viktimave të krimit.

Vendimi për konfiskim u morrë në bazë të nenit 269 par.1 të KPRK-së dhe nenit 276 par.2 pika 2,4 lidhur me par.1 të KPPRK-së, sipas të cilës dispozitë pasuria që është qenësisht e rrezikshme ose e paligjshme i nënshtrohet automatikisht konfiskimit pa marrë parasysh gjetjet e gjyqtarit të vetëm gjykues ose trupit gjykues lidhur me fajësinë apo pafajsinë e të pandehurit.

Nga sa u tha më lartë në bazë të neneve 364 dhe 495 të KPPK, u vendos si në dispozitiv të këtij aktgjykimi.

**GJYKATA THEMELORE NË PRISHTINË**

**P.nr.3810/23 të dt. 14.02.2024**

***Sekretarja juridike Gjyqtaja e çështjes***

***Fexhrie Tashevci Anita Krasniqi Prenaj***

**KËSHILLA JURIDIKE:**

Kundër këtij aktgjykimi – urdhri ndëshkimor, i pandehuri apo mbrojtësi i tij mund të paraqesin kundërshtim në afatin prej 8 ditësh, nga dita e pranimit të tij, në këtë gjykatë.